### NN 123/2024 (23.10.2024.), Pravilnik o vođenju Registra lobista

Povjerenstvo za odlučivanje o sukobu interesa

2068

Povjerenstvo za odlučivanje o sukobu interesa na temelju članka 29. stavka 1. u vezi s člankom 11. stavkom 5. Zakona o lobiranju (»Narodne novine«, broj 36/24.; u daljnjem tekstu: Zakon), donijelo je

PRAVILNIK

O VOĐENJU REGISTRA LOBISTA

I. UVODNE ODREDBE

Sadržaj

Članak 1.

(1) Ovim Pravilnikom propisuje se način vođenja Registra lobista (dalje: Registar), tehničke i organizacijske mjere zaštite, sadržaj obrazaca za upis, za promjenu podatka i brisanje iz Registra, popis dokumentacije koja se prilaže zahtjevima, detaljniji način njihovog podnošenja, sadržaj obrasca izvještaja lobista te sadržaj pomoćnih evidencija o vođenju podatka koji su potrebni u svrhu donošenja odluka vezano za vođenje Registra i izricanje mjera propisanih Zakonom.

(2) Izrazi koji se koriste u ovom Pravilniku, a imaju rodno značenje, odnose se jednako na muški i ženski rod.

Način vođenja Registra

Članak 2.

(1) Registar ustrojava i vodi Povjerenstvo za odlučivanje o sukobu interesa (dalje: Povjerenstvo) na lako pretraživ način u strojno čitljivom elektroničkom obliku.

(2) Registar se vodi na hrvatskom jeziku i latiničnom pismu, abecednim redoslijedom.

(3) Podaci iz Registra javno su dostupni na mrežnoj stranici Povjerenstva.

(4) Povjerenstvo vodi Registar, prikuplja i obrađuje podatke u skladu s propisima kojima se uređuje zaštita osobnih podataka, uključujući tehničke i organizacijske mjere popisane ovim Pravilnikom.

Tehničke i organizacijske mjere zaštite osobnih podataka

Članak 3.

(1) Tehničke i organizacijske mjere zaštite osobnih podataka primjenjuju se na djelomično ili u potpunosti automatiziranu obradu osobnih podataka, kao i ostalu ručnu obradu osobnih podataka koje provodi Povjerenstvo, uključujući i njegovu stručnu službu, u obavljanju dužnosti i ovlasti propisanih Zakonom i ovim Pravilnikom.

(2) Mjere koje se primjenjuju sa svrhom zaštite osobnih podataka:

a. Provodi se nadzor pristupa prostorijama Povjerenstva. Fizička zaštita i pristup opremi osigurani su video nadzorom, zaključavanjem prostorija i ormarića s podacima. Prostorije Povjerenstva su zaštićene protupožarnim sustavom koji se redovito održava.

b. Za potrebe provedbe Zakona povezivanje na državnu informacijsku infrastrukturu provodi se sukladno Uredbi o organizacijskim i tehničkim standardima za povezivanje na državnu informacijsku infrastrukturu (»Narodne novine«, broj: 60/17.)

c. Svaki član Povjerenstva i svaki zaposlenik stručne službe Povjerenstva ima odvojeno osobno računalo za izvršavanje radnih zadataka i pristup odvojenoj radnoj stanici.

d. Svaka ovlaštena osoba Povjerenstva ima svoje vlastito korisničko ime i zaporku za pristup osobnom računalu s kojom je samo ona upoznata. Lozinka dozvoljava pristup osobi zaposlenoj u Povjerenstvu samo dijelovima sustava koji su joj potrebni za izvršavanje radnih zadataka. Lozinka je tajna, te se ne smije davati trećim osobama izvan Povjerenstva, niti se smije davati međusobno između zaposlenih u Povjerenstvu.

e. Koriste se provjereni i certificirani uređaji, programi i tehnička oprema.

f. U svakom osobnom računalu instaliran je učinkovit i siguran protuvirusni program koji se redovito ažurira. Redovito se nadograđuju operativni sustavi računala, mobilnih uređaja i računalnih programa.

g. Ograničen je pristup za sve ovlaštene osobe samo onim programskim rješenjima i bazama podataka ili osobnim podacima koji su potrebni za izvršavanje poslovnih zadataka.

h. Fizička dokumentacija osoba se čuva u prostorijama Povjerenstva u zasebnim mapama i registratorima zaštićenim u zasebnim ormarićima koji se zaključavaju i do kojih je pristup ograničen.

i. Dokumentima i elektroničkom dokumentacijom se upravlja sukladno Pravilima za upravljanjem dokumentarnim gradivom Povjerenstva i sukladno rokovima propisanim Zakonom. Nakon isteka roka čuvanja predmetne dokumentacije Povjerenstvo istu uništava na propisani način.

j. Prije početka rada, zaposlenici Povjerenstva su upoznati s obvezama čuvanja osobnih podataka prilikom obrade te s cjelokupnom dokumentacijom tehničkih i organizacijskih mjera te potpisuju izjavu kojom potvrđuju da prihvaćaju obveze i odgovornost vezanu uz zaštitu osobnih podataka.

k. Službenik za zaštitu osobnih podataka Povjerenstva redovito se informira o novostima s područja zaštite osobnih podataka, a stečena znanja prenosi na ostale zaposlenike Povjerenstva.

II. SADRŽAJ REGISTRA

Podaci u Registru

Članak 4.

a) Registar sadržava sljedeće podatke: ime i prezime fizičke osobe, naziv i sjedište pravne osobe lobista, kontaktne podatke, područja djelovanja i interesa, status aktivnosti lobista, brisanje iz Registra, mjere izrečene zbog nepoštivanja odredaba Zakona.

b) Kontaktni podaci mogu biti: adresa, adresa elektroničke pošte i broj telefona lobista.

c) Područja djelovanja i interesa unose se odabirom jedne ili više opcija ponuđenih područja u izborniku.

d) Status aktivnosti lobista može biti aktivan, brisan i izrečena mjera zabrane obavljanja lobiranja na određeno vrijeme.

e) Uz status brisan upisuje se datum brisanja i datum izvršnosti rješenja o brisanju.

f) Uz status zabrane obavljanja lobiranja na određeno vrijeme upisuje se razdoblje trajanja izrečene mjere.

g) Mjere izrečene zbog nepoštivanja odredaba Zakona unose se u Registar lobista po službenoj dužnosti po izvršnosti rješenja kojim je mjera izrečena.

h) Povjerenstvo vrši upis u Registar po službenoj dužnosti po izvršnosti rješenja o upisu.

Općenito o zahtjevu i dokumentaciji

Članak 5.

(1) Sva dokumentacija koja se prilaže zahtjevu mora biti na hrvatskom jeziku i latiničnom pismu.

(2) Strana fizička ili pravna osoba dostavlja potrebnu dokumentaciju (uvjerenja ili potvrde) izdanu od nadležnog tijela iz matične države članice ili od nadležnog tijela iz treće zemlje.

(3) U slučaju dostave izvorne dokumentacije na stranom jeziku, zahtjevu se prilaže i službeni prijevod dokumentacije na hrvatskom jeziku i latiničnom pismu.

(4) Na zahtjev Povjerenstva osoba je dužna na uvid predočiti izvornik priložene dokumentacije.

(5) Svi obrasci iz Priloga I. ovog Pravilnika elektronički se popunjavaju te podnose elektroničkim putem u aplikaciji na mrežnoj stranici Povjerenstva.

(6) Do uspostave cjelovitog programskog rješenja za vođenje Registra obrasci zahtjeva iz Priloga I. objavljuju se na mrežnoj stranici Povjerenstva. Popunjeni i osobno potpisani obrasci s potrebnom dokumentacijom dostavljat će se na službenu adresu sjedišta Povjerenstva.

III. UPIS PODATAKA U REGISTAR

Članak 6.

Obrasci zahtjeva za upis, brisanje i prijavu promjena podataka u Registru lobista sadržani su u Prilogu 1. ovog Pravilnika i njegov su sastavni dio.

Članak 7.

(1) Zahtjev za upis podataka u Registar podnositelj zahtjeva podnosi Povjerenstvu na odgovarajućem obrascu koji se nalazi u Prilogu 1. ovog Pravilnika i njegov je sastavni dio, elektroničkim putem u aplikaciji na mrežnoj stranici Povjerenstva.

(2) Podnositelji zahtjeva za upis u Registar koji udovoljavaju uvjetima za pristup NIAS sustavu dužni su se registrirati u istome odnosno pribaviti vjerodajnicu koja im omogućuje pristup.

(3) Upis u Registar Povjerenstvo provodi kada su ispunjeni uvjeti iz članka 12. Zakona, a nakon što je doneseno rješenje koje je postalo izvršno.

Zahtjev za upis u Registar fizičke osobe i dostava dokumentacije uz zahtjev

Članak 8.

(1) Zahtjev za upis u Registar fizička osoba podnosi elektroničkim putem na Obrascu I. koji se nalazi u Prilogu I. ovoga Pravilnika i njegov je sastavni dio.

(2) Uz zahtjev za upis u Registar fizička osoba prilaže sljedeću dokumentaciju:

1) presliku osobne iskaznice za domaće fizičke osobe odnosno presliku putne isprave za strane fizičke osobe

2) izvadak iz odgovarajućeg poslovnog registra ako fizička osoba obavlja registriranu djelatnost

3) dokaz da osoba nije pravomoćno osuđena za kaznena djela protiv službene dužnosti, kaznena djela protiv gospodarstva i kazneno djelo iz članka 339. (podmićivanje zastupnika) Kaznenog zakona te kaznena djela protiv sigurnosti platnog prometa i poslovanja iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11. i 77/11.) odnosno da nije pravomoćno osuđena na kaznu zatvora u trajanju duljem od šest mjeseci za ostala kaznena djela za koja se kazneni postupak pokreće po službenoj dužnosti

4) strana fizička osoba dostavlja dokaz o ispunjenju uvjeta iz točke c) ovog stavka sukladno nacionalnim propisima države čija je osoba državljanin.

Zahtjev za upis u Registar pravne osobe i dostava dokumentacije uz zahtjev

Članak 9.

(1) Zahtjev za upis u Registar pravna osoba podnosi elektroničkim putem na Obrascu II. koji se nalazi u Prilogu I. ovog Pravilnika i njegov je sastavni dio.

(2) Uz zahtjev za izdavanje za upis u Registar pravna osoba prilaže sljedeću dokumentaciju:

a) izvadak iz sudskog odnosno drugog odgovarajućeg registra za određeni oblik pravne osobe

b) dokaz o zaposlenoj ili na drugi način angažiranoj fizičkoj osobi koja će obavljati djelatnost lobiranja u ime pravne osobe

c) presliku osobne iskaznice za domaće fizičke osobe odnosno presliku putne isprave za stranu fizičku osobu, ovlaštene za zastupanje pravne osobe koja podnosi zahtjev za upis u Registar

d) dokaz da pravna osoba nije pravomoćno osuđena za kaznena djela protiv službene dužnosti, kaznena djela protiv gospodarstva i kazneno djelo iz članka 339. (podmićivanje zastupnika) Kaznenog zakona te kaznena djela protiv sigurnosti platnog prometa i poslovanja iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11. i 77/11.) odnosno da nije pravomoćno osuđena za ostala kaznena djela za koja se kazneni postupak pokreće po službenoj dužnosti

e) strana pravna osoba podnosi dokaz o ispunjenju uvjeta iz točke d) ovog stavka sukladno nacionalnim propisima države poslovnog nastana.

IV. PROMJENA PODATAKA U REGISTRU

Zahtjev za upis promjena podataka

Članak 10.

(1) Lobist upisan u Registar Povjerenstvu je dužan podnijeti zahtjev za promjenu podataka upisanih u Registar u elektroničkom obliku na propisanom Obrascu III. (fizičke osobe) i IV. (pravne osobe) koji se nalaze u Prilogu I. najkasnije u roku od 30 dana od dana nastanka promjene.

(2) Zahtjev mora sadržavati podatke navedene u članku 16. stavku 2. Zakona, a uz njega se prilaže odgovarajuća i vjerodostojna dokumentacija kojom se dokazuje nastala promjena, odnosno potvrđuje istinitost podataka iz članaka 4. ovog Pravilnika čiji se upis ili promjena traži.

(3) Zahtjev iz stavka 2. ovog članka Povjerenstvu podnosi lobist ili od njega ovlaštena osoba.

(4) Podaci o lobistu – fizičkoj osobi u odnosu na kojeg se promjena iz stavka 3. ovog članka traži su: ime i prezime, prebivalište ili boravište, osobni identifikacijski broj (OIB), državljanstvo i organizacijski oblik.

(5) Podaci o lobistu – pravnoj osobi u odnosu na kojeg se promjena iz stavka 3. ovog članka traži su: naziv, sjedište, osobni identifikacijski broj (OIB), država poslovnog nastana i pravni oblik.

(6) Podaci o podnositelju zahtjeva za pravnu osobu iz stavka 5. ovog članka su: ime i prezime, prebivalište ili boravište, osobni identifikacijski broj (OIB) i osnova ovlaštenja za podnošenje zahtjeva.

(7) Priložena dokumentacija mora biti vjerodostojna i dokazivati nastalu promjenu, odnosno potvrditi istinitost podataka čiji se upis ili promjena traži.

Zahtjev za brisanje iz Registra

Članak 11.

(1) Zahtjev za brisanje iz Registra podnosi se u elektroničkom obliku na propisanom Obrascu V. koji se nalazi u Prilogu I. i sadrži podatke o lobistu čije se brisanje traži, kao i podatke o podnositelju zahtjeva.

(2) Podaci o lobistu u odnosu na kojeg se traži brisanje iz stavka 2. ovog članka su: ime i prezime, naziv pravne osobe, prebivalište ili boravište, odnosno sjedište pravne osobe, osobni identifikacijski broj (OIB), državljanstvo, odnosno država poslovnog nastana i pravni oblik.

(3) Podaci o podnositelju zahtjeva iz stavka 2. ovog članka su: ime, prezime, prebivalište ili boravište, osobni identifikacijski broj (OIB) i osnova ovlaštenja za podnošenje zahtjeva.

V. POMOĆNA EVIDENCIJA

Članak 12.

Pomoćna evidencija uz Registar sastoji se od očevidnika koji sadrži: podatke o registriranim lobistima i elektroničku zbirku isprava koja uključuje izvješća lobista.

Članak 13.

Podaci o registriranim lobistima vode se u očevidniku, a odnose se na podatke potrebne u svrhu donošenja odluka vezano za vođenje Registra i izricanje mjera propisanih Zakonom:

1. ime i prezime za fizičke osobe odnosno naziv za pravne osobe

2. prebivalište ili boravište fizičke osobe odnosno naziv i sjedište za pravne osobe

3. osobni identifikacijski broj (OIB)

4. pravni oblik / organizacijski oblik

5. ime i prezime osobe za kontakt i kontaktni podaci (broj telefona / mobitela, adresa internetske stranice i adresa elektroničke pošte)

6. ime i prezime svih ovlaštenih lobista koji su zaposleni u pravnoj osobi ili na drugi način angažirani kao lobisti u pravnoj osobi

7. izrečena ograničenja iz članka 22. Zakona i datum izvršnosti odluka kojim su izrečena

8. izrečene mjere iz članka 23., članka 24. i članka 25. Zakona i datum izvršnosti rješenja kojim su izrečene

9. podatak o statusu obveznika Zakona o sprječavanju sukoba interesa (»Narodne novine«, broj 143/21. i 36/24., dalje: ZSSI), dužnosti i razdoblju njenog obnašanja

10. podatke o tijelu zakonodavne ili izvršne vlasti, tijelo državne uprave, odnosno tijelo jedinice lokalne ili područne (regionalne) samouprave u kojem lobist obavlja ili je obavljao dužnost ili službu u razdoblju od 18 mjeseci prije upisa u Registar ako se radi o lobiranoj osobi

11. područja djelovanja i interesa

12. brojčanu oznaku rješenja i datum upisa u Registar,

13. brojčanu oznaku rješenja i datum brisanja iz Registra te razlog brisanja,

14. datum i naznaku izvršene promjene u registru.

Elektronička evidencija isprava

Članak 14.

Elektronička evidencija isprava predstavlja pomoćnu evidenciju uz Registar i sadrži:

– isprave koje se prilažu zahtjevima za upis i brisanje iz Registra i promjenu podataka u Registru

– akte koje donosi Povjerenstvo

– isprave pribavljene od nadležnih tijela

– ostalu dokumentaciju koja se dostavlja Povjerenstvu ili koju Povjerenstvo pribavi po službenoj dužnosti

– izvješća lobista.

Članak 15.

(1) Evidencija izvješća sadrži podatke iz članka 20. Zakona koji se podnose Povjerenstvu u elektroničkom obliku na propisanom obrascu.

(2) Izvješća lobista o provedenim lobiranjima podnose se na Obrascu VI. (fizička osoba) i Obrascu VII. (pravna osoba) koji se nalaze u Prilogu I. ovog Pravilnika i njegov su sastavni dio.

Privremeni Registar lobista

Članak 16.

(1) Do uspostave cjelovitog programskog rješenja za vođenje Registra Povjerenstvo će Registar i pomoćnu evidenciju privremeno voditi u elektroničkom obliku korištenjem postojećih informatičkih alata.

(2) Privremeni registar lobista (dalje: Privremeni Registar) sadržavat će sve podatke navedene u članku 4. ovog Pravilnika.

Članak 17.

Pravilnik će se objaviti u »Narodnim novinama«, a stupa na snagu prvoga dana od dana objave.

Klasa: 011-03/24-01/3
 Urbroj: 711-02-01/03-2024-11
 Zagreb, 18. listopada 2024.

Predsjednica Povjerenstva
 Aleksandra Jozić-Ileković, dipl. iur., v. r.

PRILOG 1.

OBRAZAC I. – sadržaj

ZAHTJEV
 ZA UPIS U REGISTAR LOBISTA – FIZIČKA OSOBA

Podaci o podnositelju zahtjeva:

1. ime

2. prezime

3. prebivalište / boravište

ulica i kućni broj, poštanski broj, grad, država

4. osobni identifikacijski broj (OIB)

5. državljanstvo

6. organizacijski oblik

Kontaktni podaci sukladno članku 4. b) ovog Pravilnika

adresa (ulica i kućni broj, poštanski broj, grad, država)

adresa elektroničke pošte

internetske stranice

Područja djelovanja i interesa (odaberite jedno ili više područja)

o Bankarske i financijske usluge

o Carina

o Digitalno gospodarstvo i društvo

o Energija

o Europska politika susjedstva

o Gospodarstvo, financije i euro

o Granice i sigurnost

o Humanitarna pomoć i civilna zaštita

o Institucijski poslovi

o Istraživanje i inovacije

o Javno zdravlje

o Jedinstveno tržište

o Klimatska politika

o Komunikacija

o Kultura

o Kultura i mediji

o Međunarodna suradnja i razvoj

o Migracije i azil

o Mladi

o Obrazovanje i osposobljavanje

o Okoliš

o Poduzetništvo i industrija

o Poljoprivreda i ruralni razvoj

o Pomorstvo i ribarstvo

o Porezi

o Pravosuđe i temeljna prava

o Promet

o Proračun

o Proširenje

o Regionalna politika

o Sigurnost hrane

o Sport

o Sprječavanje prijevara

o Transeuropske mreže

o Trgovina

o Tržišno natjecanje

o Vanjski odnosi

o Vanjski poslovi i sigurnosna politika

o Zapošljavanje i socijalna pitanja

o Zaštita potrošača

Prilozi:

Izjava:

Članak 22. stavak 1. Zakona o lobiranju (»Narodne novine«, broj 36/24., dalje: ZOL): Lobiranoj osobi zabranjeno je u razdoblju od 18 mjeseci nakon prestanka dužnosti ili službe lobirati u odnosu na tijelo zakonodavne ili izvršne vlasti, tijelo državne uprave, odnosno tijelo jedinice lokalne i područne (regionalne) samouprave uključujući i njihova upravna tijela, odnosno druge pravne osobe i tijelo koje ima javne ovlasti u kojem je obavljala dužnost ili službu.

Članak 22. stavak 2. ZOL-a: Lobirana osoba na koju se primjenjuje zakon kojim se uređuje sprječavanje sukoba interesa i koja je obveznik prema odredbama toga zakona, ne može niti pod kojim uvjetima lobirati za vrijeme obavljanja dužnosti ili službe niti se može upisati u Registar lobista.

Tijelo/ pravna osoba iz članka 22. stavka 1. ZSSI-a u odnosu na koje mi je zabranjeno lobirati postoji da/ne (odabrati opciju)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(upisati naziv)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(datum prestanka dužnosti)

Tijelo/ pravna osoba 22. stavka 2. ZOL-a u odnosu na koje mi je zabranjeno lobirati postoji da/ne (odabrati opciju)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(upisati naziv)

Potvrđujem da su podaci koje sam naveo u ovoj prijavi istiniti i točni.

OBRAZAC II. – sadržaj

ZAHTJEV
 ZA UPIS U REGISTAR LOBISTA – PRAVNA OSOBA

Podaci o podnositelju zahtjeva:

1. naziv

2. sjedište

ulica i kućni broj, poštanski broj, grad, država

3. osobni identifikacijski broj (OIB)

Kontaktni podaci

ime i prezime kontakt osobe

adresa sjedišta pravne osobe podnositelja zahtjeva

adresa elektroničke pošte

kontakt telefonski broj

Područja djelovanja i interesa (odaberite jedno ili više područja)

o Bankarske i financijske usluge

o Carina

o Digitalno gospodarstvo i društvo

o Energija

o Europska politika susjedstva

o Gospodarstvo, financije i euro

o Granice i sigurnost

o Humanitarna pomoć i civilna zaštita

o Institucijski poslovi

o Istraživanje i inovacije

o Javno zdravlje

o Jedinstveno tržište

o Klimatska politika

o Komunikacija

o Kultura

o Kultura i mediji

o Međunarodna suradnja i razvoj

o Migracije i azil

o Mladi

o Obrazovanje i osposobljavanje

o Okoliš

o Poduzetništvo i industrija

o Poljoprivreda i ruralni razvoj

o Pomorstvo i ribarstvo

o Porezi

o Pravosuđe i temeljna prava

o Promet

o Proračun

o Proširenje

o Regionalna politika

o Sigurnost hrane

o Sport

o Sprječavanje prijevara

o Transeuropske mreže

o Trgovina

o Tržišno natjecanje

o Vanjski odnosi

o Vanjski poslovi i sigurnosna politika

o Zapošljavanje i socijalna pitanja

o Zaštita potrošača

Podaci o odgovornoj osobi u pravnoj osobi koja podnosi zahtjev za upis u Registar lobista:

ime i prezime

adresa / prebivalište / boravište

osobni identifikacijski broj (OIB)

državljanstvo

funkcija u pravnoj osobi

kontaktni podaci

Podaci o lobistu koji lobira u pravnoj osobi:

ime

prezime

prebivalište / boravište

ulica i kućni broj, poštanski broj, grad, država

osobni identifikacijski broj (OIB)

pravna osnova angažiranja lobista (ugovor o radu/ ostalo\_\_\_\_\_\_\_\_\_\_)

Prilozi:

Potvrđujem da su podaci koje sam naveo u ovoj prijavi istiniti i točni.

OBRAZAC III. – sadržaj

ZAHTJEV
 ZA PROMJENU PODATAKA U REGISTRU – FIZIČKE OSOBE

Podaci o podnositelju zahtjeva:

1. ime

2. prezime

3. prebivalište / boravište

ulica i kućni broj, poštanski broj, grad, država

4. osobni identifikacijski broj (OIB)

5. državljanstvo

6. organizacijski oblik

Kontaktni podaci

ime i prezime kontakt osobe

adresa elektroničke pošte

kontakt telefonski broj

Područja djelovanja i interesa (odaberite jedno ili više područja)

o Bankarske i financijske usluge

o Carina

o Digitalno gospodarstvo i društvo

o Energija

o Europska politika susjedstva

o Gospodarstvo, financije i euro

o Granice i sigurnost

o Humanitarna pomoć i civilna zaštita

o Institucijski poslovi

o Istraživanje i inovacije

o Javno zdravlje

o Jedinstveno tržište

o Klimatska politika

o Komunikacija

o Kultura

o Kultura i mediji

o Međunarodna suradnja i razvoj

o Migracije i azil

o Mladi

o Obrazovanje i osposobljavanje

o Okoliš

o Poduzetništvo i industrija

o Poljoprivreda i ruralni razvoj

o Pomorstvo i ribarstvo

o Porezi

o Pravosuđe i temeljna prava

o Promet

o Proračun

o Proširenje

o Regionalna politika

o Sigurnost hrane

o Sport

o Sprečavanje prijevara

o Transeuropske mreže

o Trgovina

o Tržišno natjecanje

o Vanjski odnosi

o Vanjski poslovi i sigurnosna politika

o Zapošljavanje i socijalna pitanja

o Zaštita potrošača

Prilozi:

Izjava:

Članak 22. stavak 1. Zakona o lobiranju (»Narodne novine«, broj 36/24., dalje: ZOL): Lobiranoj osobi zabranjeno je u razdoblju od 18 mjeseci nakon prestanka dužnosti ili službe lobirati u odnosu na tijelo zakonodavne ili izvršne vlasti, tijelo državne uprave, odnosno tijelo jedinice lokalne i područne (regionalne) samouprave uključujući i njihova upravna tijela, odnosno druge pravne osobe i tijelo koje ima javne ovlasti u kojem je obavljala dužnost ili službu.

Članak 22. stavak 2. ZOL-a: Lobirana osoba na koju se primjenjuje zakon kojim se uređuje sprječavanje sukoba interesa i koja je obveznik prema odredbama toga zakona, ne može niti pod kojim uvjetima lobirati za vrijeme obavljanja dužnosti ili službe niti se može upisati u Registar lobista

Tijelo/ pravna osoba iz članka 22. stavka 1. ZOL-a u odnosu na koje mi je zabranjeno lobirati postoji da/ne (odabrati opciju)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(upisati naziv)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(datum prestanka dužnosti)

Tijelo/ pravna osoba iz članka 22. stavka 2. ZOL-a u odnosu na koje mi je zabranjeno lobirati postoji da/ne (odabrati opciju)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(upisati naziv)

Naznaka promjene koja se traži:

Naznaka dokumentacije iz koje proizlazi nastala promjena:

Prilozi:

Potvrđujem da su podaci koje sam naveo u ovoj prijavi istiniti i točni.

OBRAZAC IV. – sadržaj

ZAHTJEV
 ZA PROMJENU PODATAKA U REGISTRU – PRAVNE OSOBE

Podaci o podnositelju zahtjeva:

1. naziv

2. sjedište

ulica i kućni broj, poštanski broj, grad, država

3. osobni identifikacijski broj (OIB)

Kontaktni podaci

ime i prezime kontakt osobe

adresa sjedišta pravne osobe podnositelja zahtjeva

adresa elektroničke pošte

kontakt telefonski broj

Područja djelovanja i interesa (odaberite jedno ili više područja)

o Bankarske i financijske usluge

o Carina

o Digitalno gospodarstvo i društvo

o Energija

o Europska politika susjedstva

o Gospodarstvo, financije i euro

o Granice i sigurnost

o Humanitarna pomoć i civilna zaštita

o Institucijski poslovi

o Istraživanje i inovacije

o Javno zdravlje

o Jedinstveno tržište

o Klimatska politika

o Komunikacija

o Kultura

o Kultura i mediji

o Međunarodna suradnja i razvoj

o Migracije i azil

o Mladi

o Obrazovanje i osposobljavanje

o Okoliš

o Poduzetništvo i industrija

o Poljoprivreda i ruralni razvoj

o Pomorstvo i ribarstvo

o Porezi

o Pravosuđe i temeljna prava

o Promet

o Proračun

o Proširenje

o Regionalna politika

o Sigurnost hrane

o Sport

o Sprječavanje prijevara

o Transeuropske mreže

o Trgovina

o Tržišno natjecanje

o Vanjski odnosi

o Vanjski poslovi i sigurnosna politika

o Zapošljavanje i socijalna pitanja

o Zaštita potrošača

Podaci o odgovornoj osobi u pravnoj osobi koja podnosi zahtjev za upis u registar:

ime i prezime

adresa / prebivalište / boravište

osobni identifikacijski broj (OIB)

državljanstvo

funkcija u pravnoj osobi

kontaktni podaci

Podaci o lobistu koji lobira u pravnoj osobi:

ime

prezime

prebivalište / boravište

ulica i kućni broj, poštanski broj, grad, država

osobni identifikacijski broj (OIB)

pravna osnova angažiranja lobista (ugovor o radu/ ostalo\_\_\_\_\_\_\_\_\_\_)

Naznaka promjene koja se traži:

Naznaka dokumentacije iz koje proizlazi nastala promjena:

Prilozi:

Potvrđujem da su podaci koje sam naveo u ovoj prijavi istiniti i točni.

OBRAZAC V. – sadržaj

ZAHTJEV ZA BRISANJE IZ REGISTRA LOBISTA

Osobni podaci o podnositelju lobistu:

ime i prezime / naziv

prebivalište / boravište sjedište

osobni identifikacijski broj (OIB)

Podaci o podnositelju zahtjeva

ime i prezime

prebivalište / boravište

ulica i kućni broj, poštanski broj, grad, država

osobni identifikacijski broj (OIB)

osnova ovlaštenja:

Prilozi:

Izjava:

Potvrđujem kako na temelju članka 17. stavka 1. točke c) Zakona o lobiranju (»Narodne novine«, broj 36/24.) tražim brisanje iz Registra lobista.

OBRAZAC VI. – sadržaj

IZVJEŠĆA – FIZIČKA OSOBA

Podaci koji se unose u izvješće:

ime i prezime podnositelja izvješća

podaci o lobistu (ime i prezime, adresa, osobni identifikacijski broj (OIB))

podaci o sadržaju lobiranja u smislu područja ciljanih politika ili zakonodavstva načinu lobiranja

naznaka cilja za koji je lobirao za svakog korisnika lobiranja

podaci o korisnicima lobiranja za koje je lobirao

naznaka lobirane osobe, uključujući naziv tijela i funkciju osobe koju je kontaktirao

informacije i materijali koje je lobist pružio lobiranoj osobi

datum provedenih lobiranja

mjesto za napomenu/pojašnjenje

Prilozi:

Potvrđujem da su podaci koje sam naveo u ovoj prijavi istiniti i točni.

OBRAZAC VII. – sadržaj

IZVJEŠĆA – PRAVNA OSOBA

podaci o pravnoj osobi lobistu (naziv, sjedište, osobni identifikacijski broj (OIB))

podaci o lobistu/ima koji je/su lobirao/li u pravnoj osobi

(ime i prezime, adresa, osobni identifikacijski broj (OIB))

ime i prezime podnositelja izvješća

pravna osnova ovlaštenja za podnošenje izvješća

podaci o sadržaju lobiranja u smislu područja ciljanih politika ili zakonodavstva

način lobiranja

naznaka cilja za koji je lobirao za svakog korisnika lobiranja

podaci o korisnicima lobiranja za koje je lobirao

naznaka lobirane osobe, uključujući naziv tijela i funkciju osobe koju je kontaktirao

informacije i materijale koje je lobist pružio lobiranoj osobi

datum provedenih lobiranja

mjesto za napomenu

Prilozi:

Potvrđujem da su podaci koje sam naveo u ovoj prijavi istiniti i točni.